Þeir félagarnir telja að það taki einn mánuð að ljúka yfir 500 kílómetra göngu sem liggur þvert yfir hálendið með öllum þeim áskorunum sem ferðalagið býður upp á . Blaðamaður mbl.is var svo heppin að hitta af hreinni tilviljun á félagana þar sem þeir hvíldu lúin bein við Hvannalindir , þar sem Fjalla-Eyvindur og Halla eru talin hafa alið manninn um stund undir lok 18. aldar . Svæðið er einnig þekkt fyrir þær sakir að þar er að finna mikinn gróður , á borð við hvannir þaðan sem nafnið kemur , en ástæðan fyrir því er að um svæðið rennur á með lindavatni sem sprettur undan Lindahrauni . Því mætti segja að þetta sé einskonar vin í eyðimörkinni sem umlykur svæðið . Stutt frá svæðinu liggur Jökulsá á Fjöllum en þegar blaðamaður átti leið hjá var hún ansi ógnvekjandi og vatnsmikil . Félagarnir Kristinn og Kristján létu það þó ekki stöðva sig og óðu yfir beljandi ánna upp að öxlum . Ekki gekk það sársaukalaust fyrir sig og var Kristinn orðinn ansi fótalúinn eftir baráttuna eins ogmeðfylgjandi mynd sýnir . Kristinn var orðinn ansi tættur eins og sjá má en lét engan bilbug á sér finna . Ljósmynd / fhg Engan bilbug var þó að finna á félögunum sem stefna ótrauðir áfram þrátt fyrir mótbárur . Samkvæmt GPS mælingum virðast félagarnir komnir inn að Drekagili þar sem finna má skála Ferðafélags Íslands en óhætt er að fullyrða að vel verði tekið á móti þeim þar hafi þeir tíma til að staldra við í kaffi hjá skálavörðum .